als_Latn dik_Latn sna_Latn
Nvidia GeForce GTX 580
Në përputhje me pritjet, Nvidia edhe zyrtarisht paraqiti kartelën grafike të parën dhe më të fuqishmen të gjeneratës së re, GeForce GTX 580. Qysh më herët kanë rrjedhur specifikat teknike, e bëhet fjalë për plota 512 bërthama CUDA, mbledhësen e memories prej 384-bitësh dhe krejtësisht 1,536 MB të GDDR5 memorie të shpejtë.
Brezi i memories në rastin e GTX 580 është 192.4 GB/s, derisa taktet e punës janë 772 MHz për GPU, 1,544 MHz për shaderët dhe 4,008 MHz efektive për memorien.
Përveç që performancat janë deri 30 për qind më të larta në krahasim me GTX 480, Nvidia është në veçanti krenare për nxehjen më të vogël dhe për punën më të qetë duke iu falënderuar ftohjes vapor chamber e vlen të ceket se edhe shpenzimi është më i ulët respektivisht 244 W TDP.
Kartela përkrah të gjitha teknologjitë tjera të kompanisë siç janë CUDA, PhysX, dhe 3D Vision si dhe përkrah lidhjen e deri 3 kartelave në konfigurim SLI. Çmimi i preferuar për këtë model high-end është rreth 500 dollarë, siç ishte rasti edhe paraardhësin e tij dhe me kartelat tjera të klasës së lartë.
yue_Hant als_Latn als_Latn als_Latn als_Latn